Armaniston Tog'li Qorabog'dagi mojaroda qancha askar yo'qotgani ochiqlandi

Tog'li Qorabog'dagi 2020 yil kuzdagi to'qashuvda Armaniston tomondan 3825 kishi halok bo'ldi. Bu haqda “TASS” xabar berdi.
Mamlakat bosh vaziri Nikol Pashinyan bu bo'yicha ma'lumot bergan. Siyosatchi 44 kunlik urush qurbonlari soni 3825 kishini tashkil etganini ta'kidlagan. U halok bo'lganlardan aksariyatining jasadi topilgani yoki shaxsiga aniqlik kiritilganini qo'shimcha qilgan.
Armaniston va Ozarbayjon o'rtasidagi Tog'li Qorabog'dagi mojaro 2020 yil 27 sentyabrda qayta boshlangan. Tomonlar vaziyatda bir-birini ayblagan. Huddi shu yilning noyabrida Ozarbayjon va Armaniston Rossiya vositachiligida o't ochishni to'xtatish to'g'risida kelishuv imzolagan. Bu besh yil muddatga 2 mingga yaqin rossiyalik harbiylar ishtirokida to'qnashuv chizig'i bo'ylab tinchlikparvar missiyani joylashtirishni va Qorabog'dagi barcha iqtisodiy va transport aloqalarini ochishni nazarda tutgan.
Shusha shahri, shuningdek, Kelbajar, Agdam va Lochin viloyatlari Ozarbayjon nazoratiga o'tgan. Rossiya Mudofaa vazirligi 2022 yil 26 mart kuni Qorabog'dagi Ozarbayjon qurolli kuchlari rus tinchlikparvar missiyasi mas'ul bo'lgan zonaga kirib, tan olinmagan respublika armiyasi bo'linmalariga hujum qilganini bildirgan.
Boku esa keskinlashuv vaqtincha Rossiya tinchlikparvar kontingenti joylashgan Ozarbayjon hududida bo'lganini aytgan. Shuningdek, ular Rossiyadan “Tog'li Qorabog'” iborasini ishlatmaslikni va Ozarbayjon hududlari nomini to'g'ri ko'rsatishni so'ragan.